CELEX: 32004R0592
Language: da
Date: 2004-03-30 00:00:00
Title: Kommissionens forordning (EF) nr. 592/2004 af 30. marts 2004 om ændring af Europa-Parlamentets og Rådets forordning (EF) nr. 998/2003 for så vidt angår listen over lande og områder (EØS-relevant tekst)

Avis juridique important

|

32004R0592

Kommissionens forordning (EF) nr. 592/2004 af 30. marts 2004 om ændring af Europa-Parlamentets og Rådets forordning (EF) nr. 998/2003 for så vidt angår listen over lande og områder (EØS-relevant tekst)  

EU-Tidende nr. L 094 af 31/03/2004 s. 0007 - 0009

Kommissionens forordning (EF) nr. 592/2004af 30. marts 2004om ændring af Europa-Parlamentets og Rådets forordning (EF) nr. 998/2003 for så vidt angår listen over lande og områder(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF(1), særlig artikel 10 og 21, ogud fra følgende betragtninger:(1) I forordning (EF) nr. 998/2003 fastsættes der dyresundhedsmæssige betingelser for ikke-kommerciel transport af selskabsdyr samt bestemmelser om kontrol i forbindelse hermed.(2) I henhold til forordning (EF) nr. 998/2003 skal der inden den 3. juli 2004 opstilles en liste over tredjelande. For at blive opført på denne liste skal et tredjeland dokumentere sin status for så vidt angår rabies og godtgøre, at landet opfylder visse betingelser vedrørende anmeldelse, overvågning, veterinærmyndigheder, forebyggelse og bekæmpelse af rabies samt vaccinebestemmelser.(3) Med henblik på at undgå unødvendige forstyrrelser i transporten af selskabsdyr og for at give tredjelandene tid til at fremlægge supplerende garantier, hvor det er nødvendigt, bør der opstilles en foreløbig liste over tredjelande. Listen bør baseres på de oplysninger, der er tilgængelige via Det Internationale Kontor for Epizootier (OIE) (Verdensorganisationen for Dyresundhed), resultaterne af kontrolbesøg gennemført i de pågældende tredjelande af Kommissionens Levnedsmiddel- og Veterinærkontor samt oplysninger indsamlet af medlemsstaterne.(4) Den foreløbige liste over tredjelande bør omfatte lande, som er fri for rabies, samt lande, fra hvis områder transport ikke er forbundet med en større risiko for indslæbning af rabies i EF end den, der er forbundet med transport mellem medlemsstaterne.(5) Forordning (EF) nr. 998/2003 bør derfor ændres i overensstemmelse hermed. Af hensyn til klarheden bør den liste over lande og områder, der er indeholdt i forordning (EF) nr. 998/2003, udskiftes i sin helhed.(6) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE FORORDNING:Artikel 1Bilag II til forordning (EF) nr. 998/2003 affattes som angivet i bilaget til nærværende forordning.Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende.Den anvendes fra den 3. juli 2004.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 30. marts 2004.På Kommissionens vegneDavid ByrneMedlem af Kommissionen(1) EUT L 146 af 13.6.2003, s. 1.BILAG"BILAG IILISTE OVER LANDE OG OMRÅDERDEL AIE IrlandSE SverigeUK Det Forenede KongerigeDEL BAfdeling 1a) DK Danmark, inkl. GL - Grønland og FO - Færøerneb) ES Spanien, inkl. det spanske fastland, Balearerne og De Kanariske Øer, men ekskl. Ceuta og Melillac) FR Frankrig, inkl. GF - Fransk Guyana, GP - Guadeloupe, MQ - Martinique og RE - Réuniond) GI Gibraltare) PT Portugal, inkl. det portugisiske fastland, Azorerne og Madeiraf) Medlemsstater, der ikke er nævnt i del A eller i litra a), b), c) og e) i denne afdeling.Afdeling 2AD AndorraCH SchweizIS IslandLI LiechtensteinMC MonacoNO NorgeSM San MarinoVA VatikanstatenDEL CAC AscensionAG Antigua og BarbudaAN De Nederlandske AntillerAU AustralienAW ArubaBB BarbadosBH BahrainBM BermudaCA CanadaFJ FijiFK FalklandsøerneHR KroatienJM JamaicaJP JapanKN Saint Christopher og NevisKY CaymanøerneMS MontserratMU MauritiusNC Ny KaledonienNZ New ZealandPF Fransk PolynesienPM Saint Pierre og MiquelonSG SingaporeSH Saint HelenaUS USAVC Saint Vincent og GrenadinerneVU VanuatuWF Wallis- og FutunaøerneYT Mayotte"